**FACTCHECK.KZ**

**интернет-ресурсы**

*2023 жылғы 18 тамыздағы*

*№ ЖТ-2023-01577001 сауалға орай*

Сіздің сауалыңызды қарастырып, келесіні хабарлаймыз.

**1.**Шет елдерге жұмыс бабымен шыққан отандастарымыздың санын бақылау ҚР Сыртқы істер министрлігінің *(бұдан әрі – ҚР СІМ)* құзыретіне кірмейді. Министрлік осы мәселе бойынша біздің құзырлы мемлекеттік органнан тиісті сұрау келіп түскен жағдайда ғана, шетелде орналасқан Қазақстан Республикасының мекемелері арқылы болу елінің органдарынан статистикалық ақпаратын сұрата алады. Алайда, бұл статистика жұмыс барысымен барған азаматтарымыздың толық санын көрсетпейді, бұған әсер ететін келесі екі фактор:

1) Көптеген шет елдерде дербес деректерді қорғау туралы заңдарға сәйкес, шетелдік азаматтардың нақты саны және басқа да жеке деректері туралы ақпарат берілмейді.

2) Қазақстанның шет елдердегі мекемелері консулдық есепке тұрған қазақстандықтардың есебін жүргізеді. Алайда, консулдық есепке қою ерікті (азаматтардың өз қалауы бойынша) болғандықтан, көп жағдайда отандастарымыз аталған есепке тіркелмейді.

Жоғарыда айтылғанға орай, шет елдерде қанша ҚР азаматы жұмыс істеп жүргені туралы нақты санын беруге мүмкіншілігі жоқ.

**2.**Сыртқы саяси ведомство ҚР Еңбек және халықты әлеуметтік қорғау министрлігіне Көші-қон комитетінің сұранысы негізінде, болу елдерінің ҚР мекемелерінде консулдық есепте тұрған азаматтардың жалпы санын жолдап отырады. Алайда ішінен нақты жұмыс бабымен кеткен азаматтарды іріктеу бойынша аталған комитет өз құзыреті шегінде қорытынды санын шығарады.

**3.**ҚР СІМ шетелге уақытша шыққан немесе онда тұрақты тұратын ҚР азаматтарын консулдық есепке тіркеу рәсімін жүргізеді. Консулдық есепке тұру ерікті түрде жасалады (азаматтардың өз қалауы бойынша).

Шетелге жұмыс істеуге кеткен ҚР азаматтарды жеке консулдық есеп алу және тіркейтін ортақ база қарастырылмаған.

Осыған орай, аталған мәселе бойынша ҚР Еңбек және халықты әлеуметтік қорғау министрлігіне жүгінгенді жөн деп санаймыз.

**ҚР СІМ Баспасөз қызметі**